CFileFindEx - CodeProject 12,243,038 members (46,414 online)
Thanks Mushq4-Sep-07 0:36
Tom Last Visit: 31-Dec-99 19:00 Last Update: 30-Apr-16 7:13Refresh1 Wetenskap of kwaksalwery? | MaanKind
Wetenskap of kwaksalwery?
27 Sondag Okt 2013
Is jou dokter ‘n kwak, of is my kwak dalk ‘n dokter?
Waar begin, en waar eindig wetenskap? Ek was onlangs by ‘n dokter, in sy hoedanigheid as homeopaat. Hy was lank ‘n GP en het toe verder in Homeopatie gaan studeer in Duitsland en Frankryk. Sy MBChB het hy aan UP behaal.
Hy het nogal iets gesê wat my laat sleg voel het: Ons is mos die asblik van die mediese professie. As niks anders werk nie, kom mense na ons en verwag om gesond te kom.
Hy is nogal heeltemal reg. Ek het vir meer as ses jaar tradisionele dokters en medisyne probeer. Ek moes lánkal na hom toe gegaan het. Vir ses jaar ignoreer verskeie dokters my klagte oor moegheid en die pyn in my sy:
Daar sit niks wat kan pyn nie
Dis dalk jou dikderm waar hy die draai maak, of jou maag. Eet jy gesond?
Voel jy dalk of die lewe soms te veel is vir jou? (Met oog op voorskrifblaadjie vir anti-depressante)
Kom ons kyk eers wat sê jou bloed (Vir die hoeveelste bleddie keer “lyk al jou bloed baie mooi”)
Jou pie lyk pragtig! (Daar was laasweek bloed in, toe ek nie ‘n afspraak kon kry nie, ek weet dit lyk vandag pragtig)
Nee, dit kan nie meer die gevolge daarvan wees nie (Ek weet immers presies wanneer het my simptome begin…)
Nee, jou sig wat fluktueer kan dalk suiker wees, maar beslis nie verband hou met die pyn nie (Huh? Weet ek nie wanneer sukkel ek om te sien nie?)
Hoekom glo dokters mens nie as jy wil verduidelik hoe jy voel nie? As jy wil verduidelik watter simptome loop vir meer as ses jaar hand-aan-hand? Dat ek dag en datum weet wanneer en waar dit begin het? Dat ek reeds siek gevoel het toe ek gordelroos gekry het, en meer onlangs klierkoors?
Ten einde raad, het ek besluit om my na homeopatie te wend. Hierdie dokter/homeopaat wat ek gaan sien het, het ook nie baie goed geluister wat ek sê nie. Maar hoekom? Want hy het reeds gediagnoseer wat ek al meer as ses jaar vir my dokter probeer sê. Ek dag ek bars in trane uit van verligting. Dat iemand uiteindelik kyk na die oorsaak van wat my siek maak, en nie telkens die simptome behandel met kortisoon/pynpille/anti-depressante nie.
Die antibiotika wat hy voorgeskryf het, is dieselfde wat my GP ook ses jaar gelede voorgeskryf het vir bosluisbytkoors. Die druppeltjies en pilletjie nie. Maar hy het belowe dat ek oor ‘n maand beter sal voel, en oor drie maande ‘n nuwe mens gaan wees. Ek glo hom, want na minder as twee weke voel ek reeds beter. EN EK KAN SIEN. DIe oogoperasie wat ek steeds op wag vir die dag wat die teater/dokter/presoneel/hospitaal en dag alles sinchroniseer, weet ek nou wat die rede is waarom alles telkens verkeerd geloop het met die reëlings vir die operasie. Dis omdat ek dit nie nou nodig het nie, ek kan weer sien! Soos enige middeljarige vrou met ‘n multi-fokale bril.
Die druppeltjies en pilletjies wat ek drink, lyk nie of dit in my buurman se buitekamer vervaardig is nie, maar in laboratoriums in Duitsland. As ek na die website kyk van die medikasie, lyk dit vir my baie wetenskaplik (http://www.heel.com/). Die masjien waarmee hy my getoets het, is natuurlik ook deur die wetenskap ontwerp en gebou …
Hoe verskil die beginsels van inenting en griepinspuitings van dié van homeopatie nou eintlik?
Nou is my vraag: Hóé word bepaal, en wié bepaal, wat is wetenskap en wat nie?
17 thoughts on “Wetenskap of kwaksalwery?”
Terug pieng: Vertrou die proses | MaanKind
4 November, 2013 om 2:52 nm
Ek dink altyd aan die Boesmans wat met veldkruie soveel siektes gesond gedokter het. Ek pes ‘n bleddie pil wat sommer net so gou-gou voorgeskryf word. Ek dink sommer eerder myself gesond.
30 Oktober, 2013 om 7:43 nm
elkeen moet doen wat vir hulle werk – en ek sal nooit iemand oordeel wat alles probeer nie. ekself het jare en jare se ondervinding van hierdie goed – was vir baie jare baie siek gewees. ek dink nie daar is ‘n ‘hard and fast rule’ nie.
my huisdokter nou is lekker – hy is so tussen die twee. sal nie sommer net antibiotika voorskryf nie – en soek eers ander natuurlike hulpmiddels, maar wanneer die antibiotika nodig is, sal hy so se. hy maak ook altyd tyd om te vra wat aangaan in ‘n mens se lewe – nog old school – dis great.
30 Oktober, 2013 om 8:10 nm
Hierdie dokter is sommer altwee!
28 Oktober, 2013 om 8:18 nm
Was vandag by my huisdokter (kan hom seker ook nie so noem nie, hy was nog nooit in my huis nie en sal dood voor hy wel huisbesoek doen). Selfde storie. Vertel hom van my pyn en die ortopeed se plate en scan van maande gelede, maar hy luister nie, maak sy eie storie, suster spuit Voltarin en stoot my by die deur uit. Vra hom vir `n voorskrif vir die gordelroos wat weer in die oog toeslaan en hy sê bruusk die salf sal nie werk nie, loop sien jou oogarts! Want sien hy het dit die eerste keer verkeerd gediagnoseer en ek het amper groot moeilikheid opgetel. Nou is hy kwaad vir my!!
28 Oktober, 2013 om 1:34 nm
Hi daar. Kan jy asb vir my die dokter se kontak besonderhede stuur, ek was in en uit by hospitale en by my presies dieselfde storie, Nogsteeds voel ek nie gesond. Asb sal dit waardeer net om weer myself te kan wees.
28 Oktober, 2013 om 4:36 nm
Ek het dr Patrick Fieuw in die Paarl gesien.
27 Mill Street, Paarl, 7646. Western Cape 021 871 1777
28 Oktober, 2013 om 1:33 nm
Ek sien my dokter neig al meer na natuurlike middels toe; en hy sê dit sommer ook prontuit.
My vriendin gaan al die jare al na ‘n homeopaat toe wat haar aan ‘n masjien koppel en dan vertel wat is verkeerd met haar. Sy kry haar druppel ens. maar wat my verstand te bowe gaan is dat hy nog aan haar lewer ens werk terwyl sy by die huis is. Dit het iets te doen met golwe of seine in die lug. Ek het moed opgegee om te probeer verstaan, maar sy behandeling werk vir haar.
Baie bly jy weet nou wat is verkeerd met jou…. en ek is dankbaar jou oë is reg…. baie aan jou gedink.
28 Oktober, 2013 om 4:37 nm
Ek vee my af aan mense wat snedig is hieroor.
28 Oktober, 2013 om 12:19 vm
nee, Kindjie, jy se te min. wat in mens se sy affekteer jou oe? ek weet dat suikersiekte by my gediagnoseer is en dat dit my oe geaffekteer het, maw die pankreas. Genadiglik het dit herstel danksy pille en dieet. Maar wat het jou oe geaffekteer/ ek wil graag weet.
28 Oktober, 2013 om 9:08 vm
Rickettsia bakterieë het skade op my milt en later ook my lewer veroorsaak. Elke keer as ek ‘n flare-up het en pyn op my milt, was my sig geaffekteer. Wat die verband is weet ek nie en die dokter seker ook nie. DIs net opvallend. En vandat ek behandel word daarvoor, is die pyn beter,. en my oë ook.
28 Oktober, 2013 om 9:26 vm
Right. Hier antwoord jy nou die vraag wat ek wou vra: Wat het jy makeer? Sterkte. Ek is bly jy het UITEINDELIK die antwoord. 🙂
28 Oktober, 2013 om 8:26 nm
ongelooflik, ne! dis wonderlik dat die ou vir jou behandelig kon gee wat werk!
27 Oktober, 2013 om 3:08 nm
Moderne mense se siening van wetenskap is swart em wit met niks grys tussenin nie. Daar is sooo baie van ons liggame wat ons nog nie weet nie.
Wat my eie liggaam betref vertrou ek my ‘gut feeling’ en ek was nog nooit verkeerd nie. En my eie diagnoses ook nie…
27 Oktober, 2013 om 8:15 nm
Dis groter grys gebiede as wat mense besef
27 Oktober, 2013 om 2:26 nm
Die dokters van vandag ken mens nie. In die ou dae het hulle jou ma, jou ouma en jou ouma-grotjie geken. Hulle het ook tyd gehad om jou huis te besoek. Hulle het geweet wie jy is en of jy probleme by die huis gehad het. Hule het hulle eie pilletjies gemaak, asook hulle eie medisyne. Hulle het dit nie nodig gevind om ‘n mooi nooientjie in hulle kamers te trakteer wat vir hulle die medisyne van groot nywerhede verkoop nie. Hulle moes self uitwerk wat aangaan. Deesdae doen hulle dit nie. hulle sit met ‘n groot vet boek MIMS wat vir hulle rade gee en so hulle gebruik nie hulle eie verstand nie. En hoeveel weet hulle as hulle jou vir tien minute sien met ‘n wagkamer vol ander mense wat sit en wag net so lastig is soos jy?
27 Oktober, 2013 om 2:40 nm